**รายงานการประชุมคณะทำงาน ทบทวน แก้ไขปรับปรุง หรือยกเลิกข้อบัญญัติ**

**ขององค์การบริหารส่วนตำบลเขาพระ อำเภอเดิมบางนางบวช จังหวัดสุพรรณบุรี**

**วันที่ 23 เดือน กุมภาพันธ์ พ.ศ. 2562**

**ณ ห้องประชุมองค์การบริหารส่วนตำบลเขาพระ**

**\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1.นายสงบ วัชราไทย รองนายก อบต.ขาพระ หัวหน้าคณะทำงาน

2.นายวิทมนตร์ กิริวรรณา ปลัด อบต.เขาพระ คณะทำงาน

3.นางสาวกนกวรรณ หยกอำนวยชัย หัวหน้าสำนักปลัด คณะทำงาน

4.นางสาวประไพ ประถมทอง ผู้อำนวยการกองคลัง คณะทำงาน

5.นายจำลอง เพชรคง ผู้อำนวยการกองช่าง คณะทำงาน

6.นายอมร พงษ์ธัญญการ เจ้าพนักงานสาธารณสุข ชำนาญงาน คณะทำงาน

7.นายจตุวิทย์ จันทร์ลอย นิติกรชำนาญการ คณะทำงาน/เลขานุการ

**ผู้เข้าร่วมประชุม**

**ไม่มี**

**เริ่มประชุมเวลา 10.00 น.**

เมื่อที่ประชุมพรอม นายสงบ วัชราไทย รองนายกองค์การบริหารส่วนตำบลเขาพระ ประธานคณะทํางาน าการทบทวน ปรับปรุง หรือยกเลิกภารกิจขององค์การบริหารส่วนตำบลเขาพระ ประธานที่ประชุมฯ กลาว เปดประชุมและดําเนินการ ประชุมคณะทํางานฯ ดังนี้

**ระเบียบวาระที่ 1 เรื่องที่ประธานแจ้งให้ทราบ**

ประธานกรรมการได้แจ้งถึงอำนาจหน้าที่ของคณะกรรมการตามคำสั่ง อบต.เขาพระ ที่ 130/2562 ลงวันที่ 22 กุมภาพันธ์ 2562 ดังนี้

1. สำรวจภารกิจเพื่อดำเนินการพิจารณาทบทวน ปรับปรุง เปลี่ยนแปลงภารกิจที่มีผลกระทบโดยตรงกับการให้บริการประชาชน

2.พิจารณาภารกิจของหน่วยงานในการปฏิบัติราชการหรือการดำเนินการใดๆ เพื่อให้เกิดความคล่องตัวและเป็นการอำนวยความสะดวกแก่ประชาชน

3.ให้คณะทำงานรายงานผลการพิจารณาเสนอ นายกองค์การบริหารส่วนตำบล เพื่อวินิจฉัยและให้ความเห็นชอบ

**มติที่ประชุม** รับทราบ

**/ระเบียบ...**

-2-

**ระเบียบวาระที่ 2 เรื่องเพื่อทราบ**

ประธานได้นำเสนอภารกิจและโครงสร้างของ อบต. ดังนี้

**1.ด้านโครงการสร้างพื้นฐาน มีภารกิจที่เกี่ยวข้อง** ดังนี้

(1) การจัดให้มีและการบำรุงรักษาทางบก ทางน้ำ และทางระบายน้ำ

(2) การสาธารณูปโภคและการก่อสร้างอื่นๆ

(3) การสาธารณูปการ

(4) การผังเมือง

(5) การควบคุมอาหาร

(6) การจัดให้มีน้ำสะอาดหรือประปา

(7) การจัดให้มีและการบำรุงการไฟฟ้าหรือแสงสว่างโดยวิธีอื่น

2.ด้านส่งเสริมคุณภาพชีวิต มีภารกิจที่เกี่ยวข้อง ดังนี้

(1) การจัดการศึกษา

(2) การสังคมสงเคราะห์ และการพัฒนาคุณภาพชีวิตเด็ก สตรี คนชราและผู้ด้อยโอกาส

(3) การบำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น

(4) การจัดให้มีและบำรุงรักษาสถานที่พักผ่อนหย่อนใจ

(5) การส่งเสริมกีฬา

(6) การรักษาความสะอาดและความเป็นระเบียบเรียบร้อยของบ้านเมือง

**3.ด้านเศรษฐกิจ**

(1) จัดหาน้ำเพื่อการเกษตร  
(2) จัดให้มี และบำรุงรักษาไฟฟ้า หรือแสงสว่างโดยวิธีอื่น  
(3) จัดให้มี และส่งเสริมกลุ่มเกษตรกร และกิจการสหกรณ์  
(4) ส่งเสริมให้อุตสาหกรรม ในครอบครัว  
(5) บำรุง และส่งเสริมการประกอบอาชีพ ของราษฎร  
6) หาผลประโยชน์จากทรัพย์สิน ของ อบต.

(7) กิจการเกี่ยวกับการพาณิชย์

4.ด้านสังคม และวัฒนธรรม

การสาธารณสุข

(1) ป้องกันโรค และระงับโรคติดต่อ  
(2) ป้องกันและบรรเทาสาธารณภัย  
(3) ส่งเสริมพัฒนาสตรี เด็ก เยาวชน ผู้สูงอายุ และผู้พิการ

สิ่งแวดล้อม

(1) จัดให้มี และบำรุงรักษาทางน้ำ และทางบก  
(2) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอย และสิ่งปฏิกูล  
(3) คุ้มครอง ดูแล และบำรุงรักษาธรรมชาติ และสิ่งแวดล้อม  
(4) จัดให้มีน้ำเพื่อการอุปโภค บริโภค  
(5) จัดให้มี และบำรุงทางระบายน้ำ  
(6) จัดให้มี และบำรุงรักษาสถานที่ประชุม การกีฬา การพักผ่อนหย่อนใจ และสวนสาธารณะ  
(7) การคุ้มครอง และดูแลรักษาทรัพย์สิน อันเป็นสาธารณสมบัติของแผ่นดิน  
(8) จัดให้มีตลาด ท่าเทียบเรือ และท่าข้าม

การศึกษา

(8) ส่งเสริมการศึกษา ศาสนา และวัฒนธรรม

/มติที่ประชุม...

-3-

**มติที่ประชุม** รับทราบ

**ระเบียบวาระที่ 3 เรื่องเสนอเพื่อพิจารณา**

เป็นที่ทราบกันดีแล้วว่า ที่ผ่านมามีการบังคับใช้พระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 และกระทรวงมหาดไทยก็ได้แจ้งแนวทางและวิธีการต่างๆมากมาย เมื่อมีหลักเกณฑ์ออกมาก็ต้องปฏิบัติให้ถูกต้องดังนั้นเพื่อให้การบริหารกิจการบ้านเมืองที่ดีของตำบลเขาพระ เป็นไปอย่างถูกต้องสอดคล้องกับพระราชกฤษฎีกาดังกล่าว หมวด 6 จึงมีคำสั่งแต่งตั้ง “คณะทำงานพิจารณาปรับปรุงภารกิจของตำบลเขาพระ” ซึ่งกำหนดให้คณะทำงานฯ มีอำนาจหน้าที่พิจารณาทบทวน ปรับปรุง แก้ไขหรือยกเลิกภารกิจของส่วนราชการภายในองค์การบริหารส่วนตำบล ว่าภารกิจใดมีความจำเป็นหรือสมควรที่จะให้ดำเนินการต่อไปหรือไม่ หรือมีความจำเป็นต้องแปรสภาพภารกิจหรือการดำเนินการบางอย่างให้มีลักษณะศูนย์บริการร่วม หรือมอบให้องค์กรเอกชนดำเนินการแทน และพิจารณาทบทวน ปรับปรุง แก้ไขหรือยกเลิกข้อบังคับตำบลข้อบัญญัติตำบล ที่เห็นว่าไม่สอดคล้องหรือไม่เหมาะสมกับสถานการณ์ปัจจุบัน หรือไม่เอื้ออำนวยต่อการดำเนินกิจการขององค์การบริหารส่วนตำบล หรือก่อให้เกิดภาระหรือความยุ่งยากต่อประชาชนเกินสมควร ตลอดจนปฏิบัติหน้าที่อื่นตามที่ได้รับมอบหมาย ซึ่งรายละเอียดคำสั่งก็ได้แจ้งให้ทุกท่านทราบแล้ว ดังนั้นจึงขอให้ทุกท่านที่ได้รับการแต่งตั้ง มีความตั้งใจในการปฏิบัติหน้าที่ด้วยซึ่งการประชุมในวันนี้ ได้กำหนดให้มีขึ้นเพื่อให้ที่ประชุมคณะทำงานฯ ได้พิจารณาปรับปรุงทบทวนภารกิจต่าง ๆ ของตำบล ให้มีความเหมาะสมกับสภาวการณ์ปัจจุบันมากที่สุด จึงขอให้ทุกท่านช่วยกันพิจารณา และเสนอความคิดเห็น เพื่อประโยชน์ของประชาชนเป็นสำคัญ

โดยสำหรับแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ในประเด็น

ที่เกี่ยวข้องกับการปรับปรุงภารกิจขององค์กรปกครองส่วนท้องถิ่นนั้น มีแนวทางในการดำเนินการ คือ ให้ตำบลเขาพระ ตรวจสอบภารกิจในทุกเรื่องในความรับผิดชอบ ว่าภารกิจใดยังมีความจำเป็นต้องปฏิบัติหรือไม่ถ้าไม่จำเป็นก็ควรยกเลิกภารกิจนั้นเสีย หรือปรับปรุงภารกิจเพื่อให้มีประสิทธิภาพขึ้น หรือนำภารกิจไปรวมกับภารกิจอื่นได้ โดยจะเกิดการประหยัดและคุ้มค่า และผลการปรับปรุงภารกิจดังกล่าวมีประเด็นที่ควรพิจารณา คือ

**1. การทบทวนภารกิจ มีขั้นตอน คือ**

- ทบทวนภารกิจของส่วนราชการภายในตำบล ว่าภารกิจใดมีความจำเป็น หรือสมควรที่จะให้ดำเนินการต่อไปหรือไม่ โดยอาศัยวิธีสอบทานการใช้จ่ายเงินงบประมาณและการตรวจสอบความคุ้มค่าของเงิน เพื่อนำทรัพยากรไปจัดทำในส่วนที่มีความจำเป็นมากกว่า

/-อาจมีการ...

-4-

- อาจมีการแปรสภาพกิจการ หรือการดำเนินการบางอย่างให้มีลักษณะเป็นศูนย์รับผิดชอบร่วมเช่น การจัดตั้งศูนย์บริการร่วม สำหรับการติดต่อสอบถามข้อมูล การยื่นคำขออนุมัติ อนุญาตในเรื่องที่เป็นอำนาจหน้าที่ หรือการบริการสาธารณะบางประเภท และอาจมอบให้องค์กรเอกชนดำเนินการแทนโดยตำบลเป็นผู้ควบคุมกำหนดมาตรฐานและประเมินคุณภาพการให้บริการ

- การจัดโครงสร้างภายในส่วนราชการของตำบล ควรมีความยืดหยุ่น และมอบอำนาจให้หัวหน้าส่วนราชการ ตำบลสามารถจัดโครงสร้างภายในกรณีรูปแบบไม่ถาวรเองได้ ทั้งนี้ให้ยึดหลักการแบ่งโครงสร้างตามภารกิจ

**2. การทบทวนข้อบัญญัติ** ข้อบังคับตำบล กรณีที่ตำบลเห็นว่าข้อบัญญัติ ข้อบังคับตำบลใดของตำบลไม่สอดคล้อง หรือไม่เหมาะสมกับสถานการณ์ปัจจุบัน หรือไม่อำนวยต่อการดำเนินกิจการของตำบล หรือก่อให้เกิดภาระหรือความยุ่งยากต่อประชาชนเกินสมควร ให้ตำบลพิจารณาดำเนินการแก้ไข ปรับปรุง หรือยกเลิก ทั้งนี้ให้เป็นไปตามอำนาจหน้าที่ของตำบล

จึงขอให้ที่ประชุมคณะทำงานช่วยกันวิเคราะห์ภารกิจ หรือข้อบัญญัติที่เห็นว่าควรที่จะต้องดำเนินการทบทวน ปรับปรุง แก้ไขหรือยกเลิก เพื่อให้มีความเหมาะสมกับสถานการณ์ปัจจุบันมากที่สุด และมีความคุ้มค่ากับงบประมาณที่ต้องใช้จ่าย ตลอดจนเพื่อประโยชน์สูงสุดของประชาชนผู้รับบริการ โดยให้พิจารณาภารกิจตามหน้าที่ของส่วนราชการต่าง ๆ ภายในตำบล

**หัวหน้าสำนักปลัด** : สำนักปลัดไม่มีเรื่องที่จะขอปรับปรุง ทบทวนภารกิจ

**ผู้อำนวยการกองคลัง** : กองคลังไม่มีเรื่องที่จะขอปรับปรุง ทบทวนภารกิจ

**ผู้อำนวยการกองช่าง** : กองช่างไม่มีเรื่องที่จะขอปรับปรุง ทบทวนภารกิจ

**ผู้อำนวยการกองการศึกษาฯ** (นางสาวกนกวรรณ หยกอำนวยชัย ตำแหน่งหัวหน้าสำนักปลัด รักษาการแทนผู้อำนวยการกองการศึกษาฯ): กองการศึกษาฯไม่มีเรื่องที่จะขอปรับปรุง ทบทวนภารกิจ

ผู้อำนวยการกองสาธารณสุขฯ (นายวิทมนตร์ กิริวรรณา ตำแหน่งปลัด อบต. รักษาการแทน ผู้อำนวยการกองสาธารณสุขฯ):

กองสาธารณสุขฯ ขอปรับปรุงทบทวนภารกิจเกี่ยวกับข้อบัญญัติ เรื่อง จำหน่ายสินค้าในที่หรือทางสาธารณะ

/นายสงบ...

-5-

**นายสงบ วัชราไทย** เพื่อให้การอำนวยความสะดวกและตอบสนองความต้องการของประชาชนเป็นไปอย่างรวดเร็วและถูกต้อง สอดคล้องกับพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 จึงให้ผู้มีส่วนเกี่ยวข้องดำเนินการสำรวจงานในหน้าที่ ให้แต่งตั้งคณะทำงาน โดยมีหน้าที่อำนาจ ดังนี้

1. สำรวจงานบริการองค์การบริหารส่วนตำบลกำปังที่ต้องปฏิบัติ
2. ปรับปรุงขั้นตอนและเวลาการปฏิบัติราชการ
3. พิจารณาภารกิจหลักของหน่วยงานว่า เรื่องใดผู้บังคับบัญชาสมควรมอบหมายอำนาจ ตัดสินใจเกี่ยวกับการสั่งการ การอนุญาต อนุมัติ การปฏิบัติราชการหรือดำเนินการใดๆ ไปสู่ดำรงตำแหน่งอื่นๆ ที่มีหน้าที่รับผิดชอบในการดำเนินการเรื่องนั้นโดยตรง เพื่อให้เกิดความคล่องตัวและอำนวยความสะดวกแก่ประชาชน
4. ให้รายงานผลสัมฤทธิ์ ปัญหาอุปสรรคให้นายกองค์การบริหารส่วนตำบลกำปังทราบใน 30 วัน

**ที่ประชุม รับทราบ**

**นายสงบ วัชราไทย** ขอให้ผู้ที่มีส่วนเกี่ยวข้องได้ชี้แจง ให้ที่ประชุมได้พิจารณาไปพร้อมกัน เชิญ ท่านนิติกร และเจ้า

พนักงานสาธารณสุข

**นิติกร**: ขอบคุณท่านประธานคณะทำงานครับ

จากการสำรวจและศึกษาข้อบัญญัติองค์การบริหารส่วนตำบลเขาพระ ทีได้ประกาศใช้ในปัจจุบัน มีจำนวน 7

ฉบับ

1.เรื่องการจำหน่ายสินค้าในที่หรือทางสาธารณะ พ.ศ.2553

2.เรื่องการควบคุมการเลี้ยงหรือปล่อยสัตว์ พ.ศ.2560

3.เรื่องกิจการที่เป็นอันตรายต่อสุขภาพ พ.ศ.2559

4.เรื่องการบริการกิจการสถานีสูบน้ำด้วยไฟฟ้า พ.ศ.2559

5.เรื่องการควบคุมแหล่งเพาะพันธุ์ยุงลาย พ.ศ.2560

6.เรื่องการลดหย่อนภาษีบำรุงท้องที่ พ.ศ.2556

7.เรื่องการขุดดิน ถมดิน และมาตรการป้องกันการพังทลายของดิน

สำหรับเรื่องที่จะทำการปรับปรุงเป็นเรื่องการจำหน่ายสินค้าในที่หรือทางสาธารณะ พ.ศ.2553 ออกโดยอาศัยอำนาจของพระราชบัญญัติการสาธารณสุข พ.ศ.2535 เรื่องที่จะปรับปรุงจะต้องไม่ขัดหรือแย้งกับกฎหมายแม่และกฎหมายที่เกี่ยวข้อง เช่น กฎหมายจัดตั้ง อปท.

**เจ้าพนักงานสาธารณสุข :** มีผู้ประกอบการร้านค้าได้แจ้งความประสงค์ว่าต้องการให้ทาง อบต.จัดทำป้ายประกาศให้ร้านค้าที่ผ่านเกณฑ์ เพื่อนำไปแสดงให้ผู้ประกอบการได้เชื่อมั่นในรสชาติอาหาร และความสะอาดของอาหารที่จำหน่าย

และเพื่อให้สอดคล้องกับสถานการณ์ปัจจุบัน เพื่อนำไปประกอบการพิจารณาของคณะกรรมการเพื่อจำหน่ายอาหารนอกสถานที่ เช่น งานประจำปีของหน่วยงานต่างๆที่ผู้จัดร้องขอ

/ที่ประชุม...

-6-

**ที่ประชุม รับทราบ**

**สงบ วัชราไทย :** เมื่อคณะทำงานได้ วิเคราะห์ความเหมาะสมของข้อบัญญัติที่มีอยู่แล้ว ได้ข้อสรุปแล้ว ก็จะนำผลการประชุมเสนอผู้บริหารพิจารณาต่อไป

**ปิดประชุมเวลา 11.30 น.**

(นายจตุวิทย์ จันทร์ลอย)

เลขานุการคณะทำงานฯ

ผู้จดรายงานการประชุม